**Οδηγίες συμπλήρωσης ΕΝΤΥΠΩΝ 47 και 48**

Κατά τη συμπλήρωση των εντύπων των προσκλήσεων:

Στο πεδίο «Θέμα», συμπληρώνετε τον τίτλο του έργου καθώς και τον κωδικό ΕΛΚΕ.

1. Το πεδίο «έχοντας υπόψιν», συμπληρώνεται από τον ΕΛΚΕ.
2. Στο πεδίο «ΠΡΟΚΗΡΥΣΣΕΙ», συμπληρώνετε (εκτός των υπόλοιπων στοιχείων που ζητούνται), τη θέση όμοια με την θέση που έχει περιγραφεί στο ΤΔΕ του έργου (αν η θέση έχει προκηρυχθεί ξανά και είτε έχει κηρυχθεί άγονη είτε έχει αποχωρήσει το άτομο που αρχικά επιλέχθηκε είναι απαραίτητο να ενημερώνετε τον αρμόδιο υπάλληλο του ΕΛΚΕ).
3. Στα πεδία «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ» και «ΘΕΣΕΙΣ» συμπληρώνετε ό,τι ζητείται.
4. Στο πεδίο «ΑΜΟΙΒΗ» προσοχή, η αμοιβή καθορίζεται αρχικά από το ΤΔΕ του έργου, δηλαδή αν υπάρχει καθορισμένη αμοιβή για τη συγκεκριμένη θέση δεν μπορούμε να παρεκκλίνουμε, στη συνέχεια καθορίζεται από το επίπεδο σπουδών που ζητείται και περιορίζεται από τα όρια αμοιβής που υπάρχουν στον οδηγό διαχείρισης του ΕΛΚΕ – ΓΠΑ και από τα ανώτατα όρια αμοιβών που τίθενται από την εκάστοτε διαχειριστική αρχή.
5. Στο πεδίο «ΧΡΟΝΙΚΗ ΔΙΑΡΚΕΙΑ», η χρονική διάρκεια μίας πρόσκλησης δεν μπορεί να ξεπερνά τους δώδεκα μήνες, με δυνατότητα ανανέωσης, έκτος από περιπτώσεις που υπάρχει σαφής περιορισμός στο ΤΔΕ για τη διάρκεια σύμβασης. Επίσης, η χρονική διάρκεια δεν μπορεί να ξεπερνά τη λήξη του έργου ή τη λήξη της θέσης όπως αυτή περιγράφεται στο ΤΔΕ. Σημειώνεται ότι, η χρονική διάρκεια μίας πρόσκλησης μπορεί να αλλάξει σύμφωνα με την ημερομηνία δημοσίευσης της και τους εναπομείναντες μήνες του έργου.
6. Στο πεδίο «ΑΠΑΙΤΟΥΜΕΝΑ ΠΡΟΣΟΝΤΑ», ως απαιτούμενα προσόντα ορίζονται τα προσόντα που έχουν περιγραφεί στο ΤΔΕ του έργου (τίτλοι σπουδών , εμπειρία κ.λπ.).
7. Στο πεδίο «ΕΠΙΘΥΜΗΤΑ ΠΡΟΣΟΝΤΑ», τα επιθυμητά προσόντα είναι στη διακριτική ευχέρεια του Επιστημονικού Υπευθύνου. Τα προσόντα που συμπληρώνονται στο συγκεκριμένο πεδίο είναι απαραίτητο να συνάδουν με το αντικείμενο του έργου και που θα κληθεί να εκτελέσει ο επιλεγέντας.
8. Στο πεδίο «ΚΡΙΤΗΡΙΑ ΑΞΙΟΛΟΓΗΣΗΣ», στον πίνακα κριτηρίων είναι απαραίτητο να συμπληρωθεί ότι επιθυμητό προσόν έχει συμπληρωθεί και στο παραπάνω πεδίο. Παρακάτω ακολουθεί ένα παράδειγμα συμπληρωμένου πίνακα,

|  |  |  |  |  |
| --- | --- | --- | --- | --- |
| **Α/Α** | **Κριτήριο αξιολόγησης** | **Μονάδες βαθμολογίας** | **Μέγιστη Βαθμολογία**  | **Συντελεστής βαρύτητας** |
|  1. | Επαγγελματική εμπειρία, η οποία πιστοποιείται μέσω βεβαιώσεων ή/και συμβάσεων. | •20 μονάδες έως 6 μήνες προϋπηρεσίας•30 μονάδες έως 12 μήνες προϋπηρεσίας •50 μονάδες έως 24 μήνες προϋπηρεσίας | 100 μονάδες | …% |
| 2. | Πιστοποιημένη γνώση Αγγλικής Γλώσσας | •20 μονάδες Επίπεδο Β2 •30 μονάδες Επίπεδο C1•50 μονάδες Επίπεδο C2 | 100 μονάδες | …% |
| 3. | Πιστοποιημένη γνώση χρήσης Η/Υ. | •Word, excel, internet: 50 μονάδες•Access, power point, windows 50 μονάδες | 100 μονάδες | …% |

Σημειώνεται ότι, η επαγγελματική εμπειρία μπορεί να είναι είτε μισός είτε ολόκληρος χρόνος. Επίσης, ο συντελεστή βαρύτητας είναι απαραίτητο να αθροίζει στο 100%.

Τέλος, στη περίπτωση που η διαδικασία αξιολόγησης επιθυμείτε να περιλαμβάνει συνέντευξη παρακάτω παρουσιάζεται ένα παράδειγμα πίνακα.

|  |  |
| --- | --- |
|  | Διαδικασία Συνέντευξης |
|  | Α’ Θεματική ενότητα συνέντευξης:Κατανόηση των απαιτήσεων της θέσης, των στόχων του έργου και των κρίσιμων παραγόντων επιτυχίας του | 0-25 μονάδες |  100 μονάδες | 25% |
|  | Β’ Θεματική ενότητα συνέντευξης:οργανωτικές και επικοινωνιακές ικανότητες | 0-25 μονάδες |
|  | Γ’ Θεματική ενότητα συνέντευξης:Συνεργασιμότητα, δυνατότητα ανάληψης πρωτοβουλιών, ευθυκρισία, αυτενέργεια | 0-25 μονάδες |
|  | Δ’ Θεματική ενότητα συνέντευξης:Γνώσεις σε συνάφεια με το αντικείμενο της θέσης (ΠΑΡΑΚΑΛΩ ΝΑ ΣΥΜΠΛΗΡΩΘΕΙ) | 0-25 μονάδες |

Σημειώνεται ότι, ο συντελεστής βαρύτητας της συνέντευξης δεν μπορεί να ξεπερνά το 25%.

**Οι παραπάνω πίνακες μπορούν να έχουν διαφορετική μορφή μόνο εάν η διαχειριστική αρχή έχει δώσει διαφορετικές οδηγίες συμπλήρωσης στον αρμόδιο υπάλληλο του ΕΛΚΕ – ΓΠΑ.**

1. Στο πεδίο «ΥΠΟΒΟΛΗ ΥΠΟΨΗΦΙΟΤΗΤΩΝ», το πεδίο αυτό συμπληρώνεται αποκλειστικά από τον ΕΛΚΕ – ΓΠΑ κατά τη δημοσίευση της πρόσκλησης εκτός της τελευταίας παραγράφου που συμπληρώνονται τα στοιχεία επικοινωνίας του Επιστημονικού Υπευθύνου ή κάποιου μέλους της ομάδας έργου.
2. Στο πεδίο «ΔΙΑΔΙΚΑΣΙΑ ΑΞΙΟΛΟΓΗΣΗΣ», η επιτροπή αξιολόγησης είναι απαραίτητο να είναι ίδια με αυτή που είχε κατατεθεί στον ΕΛΚΕ – ΓΠΑ στο έντυπο 38. Σε περίπτωση που επιθυμείτε να αλλάξει κάποιο μέλος της επιτροπής πρέπει να κατατεθεί εκ νέου έντυπο 38 και να εγκριθεί από την Επιτροπή Έρευνας. Επίσης, σε περίπτωση που κάποιο μέλος της επιτροπής συνταξιοδοτηθεί είναι απαραίτητο να αντικατασταθεί με τη διαδικασία που περιγράφεται παραπάνω.
3. Στο πεδίο «ΠΑΡΑΡΤΗΜΑ», παρακάτω φαίνεται ο πίνακας παρατήματος με σχόλια για τη συμπλήρωση του,

|  |  |
| --- | --- |
| **ΕΙΔΙΚΟΤΗΤΑ** | Η ειδικότητα συμπληρώνεται σύμφωνα με τη θέση που ζητάτε π.χ. Γεωπόνος |
| **ΑΝΤΙΚΕΙΜΕΝΟ** | Το αντικείμενο συμπληρώνεται βάσει των όσων θα κληθεί να κάνει ο συμβαλλόμενος πάντα σε συνάφεια με τα όσα περιγράφονται στο ΤΔΕ. Δεν χρειάζεται η περιγραφή του αντικειμένου να είναι αναλυτική. |
| **ΠΑΚΕΤΑ ΕΡΓΑΣΙΑΣ/ ΠΑΡΑΔΟΤΕΑ** | Τα πακέτα εργασία – παραδοτέα είναι απαραίτητο να γράφονται ακριβώς όπως στο ΤΔΕ του έργου. Επίσης, είναι απαραίτητο να φαίνονται και οι δύο κατηγορίες δηλαδή, όχι μόνο τα παραδοτέα ή μόνο τα πακέτα εργασίας. Τέλος, προσοχή κατά τη συμπλήρωση των πακέτων εργασίας – παραδοτέων να μην έχει παρέλθει η ημερομηνία εκτέλεσης τους και να υπάρχει χρηματοδότηση στα συγκεκριμένα πακέτα εργασίας για το ΓΠΑ. |
| **ΔΙΑΡΚΕΙΑ (μήνες)** | Έως …………. Μήνες  |
| **ΣΥΝΟΛΙΚΟ ΠΟΣΟ** | …………………€, συμπεριλαμβανομένων όλων των νόμιμων κρατήσεων |
| **ΕΠΙΠΕΔΟ ΣΠΟΥΔΩΝ** | Το επίπεδο σπουδών που αναγράφεται στα απαιτούμενα προσόντα |